ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

ກະຊວງ ຄົມມະນາຄົມ ຂົນສົ່ງ ເລກທີ 1442 /ຄຂປກ

ໄປສະນີ ແລະ ກໍ່ສ້າງ

**ຂໍ້ກໍານົດ**

**ວ່າດ້ວຍການ ອະນຸຍາດຕໍ່ເຮືອ**

* ອີງໃສ່ ດໍາລັດ ຂອງ ນາຍົກລັດຖະມົນຕີ ເລກທີ 07/ນຍ, ລົງວັນທີ 29/01/93 ວ່າດ້ວຍການຈັດຕັ້ງຂອງ ກະຊວງ ຄົມມະນາຄົມຂົນສົ່ງ ໄປສະນີ ແລະ ກໍ່ສ້າງ.
* ອີງໃສ່ ທິດທາງການພັດທະນາ ດ້ານການຂົນສົ່ງທາງນໍ້າ ຂອງ ລັດ ແຕ່ນີ້ເຖິງປີ 2000.
* ອີງໃສ່ ໄລຍະຜ່ານມາ ຜູ້ດໍາເນີນທຸລະກິດ ກໍ່ສ້າງເຮືອ (ຕໍ່ເຮືອ) ຢູ່ແຕ່ລະທ້ອງຖິ່ນ ຍັງບໍ່ທັນເຮັດໄດ້ຢ່າງ ຖືກຕ້ອງຕາມລະບຽບຫລັກການ ແລະ ກົດໝາຍ ຂອງ ລັດ.

“ເຮືອ” ໝາຍເຖິງ ພາຫະນະທີ່ທຳການເຄື່ອນໄຫວ ຢູ່ເທິງໜ້ານໍ້າທີ່ໃຊ້ແຮງງານຄົນຖໍ່ພາຍ ໃຊ້ແຮງດັນດ້ວຍເຄື່ອງຈັກ, ຊຶ່ງກໍ່ສ້າງຂຶ້ນເພື່ອຮັບໃຊ້ ການຂົນສົ່ງສິນຄ້າ, ໂດຍສານ, ການທ່ອງທ່ຽວ, ການປະມົງ, ການຂຸດເຈາະ ແລະ ອື່ນໆ.

ເພື່ອເປັນປັດໃຈຢ່າງໜື່ງ ໃຫ້ແກ່ການພັດທະນາ ດ້ານ ການຂົນສົ່ງທາງນໍ້າ, ເຮັດໃຫ້ການກໍ່ ສ້າງເຮືອ ມີລະບຽບຫລັກການ ແລະ ມີການຄຸ້ມຄອງຢ່າງຖືກຕ້ອງ, ກະຊວງ ຄົນນະນາຄົມ ຂົນສົ່ງໄປສະນີ ແລະ ກໍ່ສ້າງ ຈຶ່ງ ອອກຂໍ້ກໍານົດ ວ່າດ້ວຍ ການອະນຸຍາດຕໍ່ເຮືອ ດັ່ງນີ້:

1. ຜູ້ທີ່ມີຈຸດປະສົງ ຢາກສ້າງອູ່ຕໍ່ເຮືອ ຫຼືສອ້ມແປງເຮືອເປັນອາຊີບຕອ້ງມີໃບອະນຸຍາດ ແລະໃບທະບຽນທຸລະກິດ ໂດຍປະຕິບັດ ຕາມກົດລະບຽບ ກ່ຽວກັບ ການອອກໃບອະນຸຍາດ ດໍາເນີນການຜະລິດ-ທຸລະກິດຂົນສົ່ງ, ສ້າງໃຫມ່ ແລະ ສ້ອມແປງພາຫະນະຂົນສົ່ງເລກທີ 494/ຄຂປກ, ລົງວັນທີ 19/03/90.
2. ການຕໍ່ເຮືອຂອງພາກສ່ວນຕ່າງໆ ຫລື ບຸກຄົນສ່ວນຕົວ ທີ່ຕອ້ງການອອກແບບ ແລະຜ່ານການກວດກາ ຈາກສະຖາບັນອອກແບບເຮືອໃດໜື່ງ ເພື່ອຮັບຮອງຍັ້ງຍືນໃຫ້ມີຄື:

2.1 ການຕໍ່ເຮືອຂົນສົ່ງສິນຄ້າ, ນັບທັງເຮືອບັກ ທີ່ມີຂະຫນາດ ບັນທຸກນັບແຕ່ 20 ໂຕນຂື້ນໄປ.

2.2 ການຕໍ່ເຮືອໂດຍສານ ທີ່ມີຂະໜາດບັນທຸກ ຜູ້ໂດຍສານນັບແຕ່ 10 ຄົນ(10 ບ່ອນນັ່ງ)ຂື້ນໄປ.

1. ສ່ວນການຕໍ່ເຮືອຂົນສົ່ງ ສິນຄ້າຂະຫນາດຕໍ່າກວ່າ20ໂຕນ ແລະເຮືອໂດຍສານຂະໜາດ ຕໍ່າກວ່່າ 10 ຄົນ(10ບ່ອນນັ່ງ), ອະນຸຍາດໃຫ້ຕໍ່ໄດ້ ໂດຍບໍ່ຕອ້ງຜ່ານ ການຮັບຮອງອອກແບບ ຈາກສະ໗າບັນອອກແບບເຮືອ.
2. ການຕໍ່ເຮືອ ບົ່ງໄວ້ໃນຂໍ້ 2 ແລະ 3 ເທິງນີ້ ຕ້ອງໄດ້ຮັບອະນຸຍາດຈາກກະຊວງ ຄົມມະນາຄົມ ຂົນສົ່ງໄປສະນີ ແລະ ກໍ່ສ້າງເສັຍກ່ອນຈິ່ງຕໍ່ໄດ້.
3. ສໍາລັບການຕໍ່ເຮືອ ທີ່ຖືວ່າເປັນພາຫະນະພື້ນເມືອງຂອງປະຊາຊົນທົ່ວໄປ ເຊັ່ນ: ເຮືອຖໍ່, ເຮືອພາຍ, ເຮືອກາບ, ເຮືອຫາງ(ເຮືອມີເຄື່ອງຈັກຕິດທ້າຍ) ແມ່ນອະນຸຍາດ ໃຫ້ຕໍ່ໄດ້, ແຕ່ໃນເມື່ອຕໍ່ສໍາເລັດແລ້ວ ກ່ອນນໍາໃຊ້ຕ້ອງໄປຂື້ນບັນຊີ ນໍ້າຫ້ອງການປົກຄອງບ້ານເສັຍກ່ອນ.
4. ເຮືອທຸກປະເພດ, ທຸກຂະໜາດ ຕາມຂໍ້ 2 ແລະ 3 ພາຍຫຼັງສໍາເລັດ ການກໍ່ສ້າງແລ້ວ ຕອ້ງໄປຂື້ນທະບຽນ ຢູ່ນໍາພະແນກ ຄ ຂ ປ ກ ປະຈໍາແຂວງ, ກໍາແພງນະຄອນ ແລະ ເຂດພິເສດ ຕາມລະບຽບຫຼັກການ.
5. ຜູ້ດໍາເນີນທຸລະກິດຕໍ່ເຮືອ ຕ້ອງປະຕິບັດພັນທະໃຫ້ລັດ ຕາມລະບຽບຫລັກການ.
6. ມອບໃຫ້ ກົນຂົນສົ່ງ, ພະແນກ ຄົມມະນາຄົນ ຂົນສົ່ງໄປສະນີ ແລະ ກໍ່ສ້າງ ປະຈໍາງແຂວງ, ກໍາແພງນະຄອນ ແລະ ເຂດພິເສດ ສົມທົບກັບເຈົ້າຫນ້າທີ່ ທີ່ກ່ຽວຂ້ອງ ຈັດຕັ້ງປະຕິບັດ ກວດກາການຕໍ່ເຮືອ ໃຫ້ຖືກຕ້ອງ ຕາມຂໍ້ກໍານົດສະບັບນີ້.
7. ຂໍ້ກໍານົດສະບັບນີ້ມີຜົນບັງຄັບໃຊ້ພາຍຫລັງ 30 ວັນ ນັບແຕ່ນີ້ລົງລາຍເຊັນ ເປັນຕົ້ນໄປ.

ວຽງຈັນ, ວັນທີ່ 26 JUN 1996

ລັດທະມົນຕີ ກະຊວງ ຄົມະນາຄົມ

ໄປສະນີ ແລະ ກໍ່ສ້າງ

ເພົ້າ ບຸນນະຜົນ